પાંત્રીસ વર્ષે ચિત્કાર નાટક પરથી ફિલ્મ બનાવવાનો વિચાર કેવી રીતે આવ્યો તે અંગે સુજાતાબેન કહે છે કે નાટકનો સબ્જેક્ટ એવો હતો કે તેમાંથી એક મેસેજ જતો હતો. આ મેસેજ વધુને વધુ લોકો સુધી કેવી રીતે પહોંચાડવો તેના વિષે તેઓ અને લતેશભાઈ કાયમ વિચારતા. શરૂઆતમાં હિન્દી ફિલ્મ બનાવવાનો વિચાર આવ્યો હતો પરંતુ અચાનકજ એક દિવસે સુજાતાબેને લતેશભાઈને ગુજરાતી ફિલ્મ બનાવવાનો આઈડિયા આપ્યો અને ફિલ્મ પર કાર્ય શરુ થયું. દોઢ વર્ષ સ્ક્રિપ્ટ પર કામ થયું અસંખ્ય ડ્રાફ્ટ બન્યા અને બસ ફિલ્મ બનવી શરુ થઇ ગઈ.